№2-1276-15

 

 Ш Е Ш І М

 Қазақстан Республикасы атынан

Құлан ауылы 24 қараша 2015 жыл.

 Жамбыл облысы, Т.Рысқұлов аудандық соты, судья С.Ш.Қалқабаевтың төрағалық етуімен, хатшылыққа Т.Аденова, талап қоюшы Г.Ж.Куантаеваның, адвокат Б.Макаеваның (09.11.2015 жылғы №001974 ордер), жауапкер Р.Т.Кистаубаевтың қатысуылармен, ашық сот отырысында, талап қоюшы Гульзира Жаркынбековна Куантаеваның жауапкер Рахат Турсыналиевич Кистаубаевтан жеке заттарын қайтарып алу туралы талап арызы бойынша азаматтық iстi қарап,-

 АНЫҚТАҒАНЫ:

Талап қоюшы Г.Ж.Куантаева сотқа берген талап-арызында, 17.11.2012 жылдан бастап жауапкер Р.Т.Кистаубаевпен отбасын құрып, бірақ заңды некеге тұрмаған. Қазіргі кезде ортақ 03.07.2013 жылы туылған Рамазан Рахатұлы Турсуналиев және 09.11.2014 жылы туылған Ақылжан Рахатұлы Турсуналиев атты баллары бар екендігін. 15 наурыз 2015 жылдан бері жауапкермен отбасылық қатынасы тоқтап бөлек тұрып жатқандықтарын, ары қарай отбасын сақтап қалуға мүмкіндік жоқтығын, балалары өзінің тәрбиесінде екендігін көрсетіп жауапкерден жеке заттарын қайтарып алуды сұраған.

 Сотта, талап қоюшы Г.Ж.Куантаева және оның адвокаты Б.Макаева талап арызды толық қуаттап қанағаттандыруды сұранды.

 Жауапкер Р.Т.Кистаубаев талап арызды ішінара мойындап, қазіргі кезде үйінде Г.Ж.Куантаеваға тиесілі заттардан жататын тосек, телевизор, сандық, кілемдер, корпелер, жастықтар және шаңсорғыш бар екендігін, оның бағалануымен келісіп, қайтарып беретіндігін көрсетіп отыр. Яғни, бұл заттар талап қоюшыға тиесілі екендігіне және барлық заттар оның үйінде тұрғандықтан оны қайтарып беруге қарсы еместігін, ал басқа заттар жоқ екендігін көрсетті.

 Іс құжаттарын зерттеп, сот, талап арыз төмендегідей негіздермен толық қанағаттандырылуға жатады деп санайды.

 Сотта анықталғандай, тараптардың ерлі-зайыптылық қарым-қатынастары 2015 жылдың 15-наурызынан бері толық үзіліп, бөлек тұрады. Талап қоюшы өзінің талап арызында жауапкер Р.Т.Кистаубаевтан өзіне төмендегі жеке заттарын қайтарып беруді немесе оның құны 616 000 теңгені өндіріп беруді сұрап отыр, атап айтқанда: жатын гарнитур 120 000 теңге, горка – 80 000 теңге, холодильник «NORD» – 60 000 теңге, теледидар «IG» -60 000 теңге, қоңыр түсті сандық- 20000 теңге, кілем – 3,5х5 - 32 000 теңге, кілем – 2х3- 27 000 теңге, кілем – 2х3 -10000 теңге, перде – 16000 теңге, 13 дана көрпелер – 70 000 теңге, 4 дана жастық – 7000 теңге, төсек жапқыш – 15 000 теңге, шаңсорғыш – 15000 теңге, 113 персондық ыдыс 30000 теңге, хрусталь ыдыстар – 12 стакан, 2 алма салғыш, 2 торт салғыш, 4 салат салғыш – жалпы құны 20000 теңге, кострюльдер жинағы, 2 тарелка, 1 шара – жалпы құны 14000 теңге, чемодандағы қасықтар жинағы – 20000 теңге.

 ҚР-ның Азаматтық кодексінің 223-бабының 1-және 2-бөліктеріне сай, ерлi-зайыптылардың некеде тұрған кезде жинаған мүлкi, егер бұл мүлiк ерлi-зайыптылардың үлестi меншiгi болатыны, не олардың әрқайсысына тиесiлi немесе меншiк құқығында тиiстi бөлiктерде ерлi-зайыптылардың әрқайсысына тиесiлi екенi олардың арасындағы шартта көзделмесе, олардың бiрлескен меншiгi болып табылады. Ерлi-зайыптылардың некеге тұрғанға дейiн тиесiлi болған, сондай-ақ олардың некеде тұрған кезiнде сыйға тартылған немесе мұрагерлiк тәртiппен алған мүлкi олардың әрқайсысының меншiгi болып табылады.

 Қазақстан Республикасының Азаматтық Кодексінің 260-бабына сай, меншік иесі өзгенің заңсыз иеленген өз мүлкін талап етуге құқылы.

  Жауапкер Р.Т.Кистаубаев талап қоюшының талабында көрсетілген дүние-мүлікті қайтаруға ішінара келісті және олар оның үйінде екендігін көрсетті.

 Ерлi-зайыптылардың олардың тұрған кезiнде сыйға тартылған бұл мүліктер Г.Ж.Куантаеваның меншiгi болғандықтан, жауапкер бұл заттарды заттай немесе ақшалай қайтарып беруге тиіс.

 Сондықтан сот, талап қоюшы Г.Ж.Куантаеваның жауапкер Р.Т.Кистаубаевтан – жатын гарнитур 120 000 теңге, горка – 80 000 теңге, холодильник «NORD» – 60 000 теңге, теледидар «IG» -60 000 теңге, қоңыр түсті сандық- 20000 теңге, кілем – 3,5х5 - 32 000 теңге, кілем – 2х3- 27 000 теңге, кілем – 2х3 -10000 теңге, перде – 16000 теңге, 13 дана көрпелер – 70 000 теңге, 4 дана жастық – 7000 теңге, төсек жапқыш – 15 000 теңге, шаңсорғыш – 15000 теңге, 113 персондық ыдыс 30000 теңге, хрусталь ыдыстар – 12 стакан, 2 алма салғыш, 2 торт салғыш, 4 салат салғыш – жалпы құны 20000 теңге, кострюльдер жинағы, 2 тарелка, 1 шара – жалпы құны 14000 теңге, чемодандағы қасықтар жинағы – 20000 теңге, жалпы құны 616 000 теңгенің заттарын қайтаруды дұрыс деп табады.

 Куә ретінде К.Койгельдиева талап қоюшы Г.Ж.Куантаеваның көршісі екендігін, тұрмысқа шыққан кезінде артынан талап арызда көрсетілген жалпы құны 616 000 теңгенің заттарын жауапкер Р.Т.Кистаубаевтың үйіне апарғанын көрсетті.

 Қазақсан Республикасы АІЖК-нің 65-бабына сай, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

 Іске тіркелген №4 санды 09.11.2015 жылғы түбіртекке сай, адвокат Б.Макаеваның өкілдік көмек көрсеткені үшін талап қоюшы 30000 теңге төлеген.

 ҚР-ның АІЖК-нің 111-бабына сай, пайдасына шешім шығарылған тарапқа сот процесске қатысушы өкілдің көмегіне ақы төлеу жөнінде өзіне екінші тарап келтірген шығындарды іс жүзінде өзі шеккен шығындар мөлшерінде басқа тараптан алып береді. Ақшалай талап бойынша бұл шығындары қойылған талаптың қанағаттандырылған бөлігінің он процентінен аспауға тиіс.

 ҚР-ның АІЖК-нің 110-бабына сай, жауапкерден талаптың қанағаттандырылған мөлшерiне бара-бар 6160 теңге мемлекеттік баж төлеуге кеткен талап қоюшының шығыны өндірілуге жаталды.

 Жоғарыда аталғандардын негізінде, ҚР-ның АІЖК-нің 217-221 баптарын басшылыққа алып, сот –

 ШЕШІМ ЕТТІ:

 Талап қоюшы Г.Ж.Куантаеваның жауапкер Р.Т.Кистаубаевтан жеке заттарын қайтару туралы талап арызы толық қанағаттандырылсын.

 Жауапкер Рахат Турсыналиевич Кистаубаевтан талап қоюшы Гульзира Жаркынбековна Куантаеваның пайдасына оған тиесілі жеке заттары: жатын гарнитур, 120 000 теңге, горка – 80 000 теңге, холодильник «NORD» – 60 000 теңге, теледидар «IG» -60 000 теңге, қоңыр түсті сандық- 20000 теңге, кілем – 3,5х5 - 32 000 теңге, кілем – 2х3- 27 000 теңге, кілем – 2х3 -10000 теңге, перде – 16000 теңге, 13 дана көрпелер – 70 000 теңге, 4 дана жастық – 7000 теңге, төсек жапқыш – 15 000 теңге, шаңсорғыш – 15000 теңге, 113 персондық ыдыс 30000 теңге, хрусталь ыдыстар – 12 стакан, 2 алма салғыш, 2 торт салғыш, 4 салат салғыш – жалпы құны 20000 теңге, кострюльдер жинағы, 2 тарелка, 1 шара – жалпы құны 14000 теңге, чемодандағы қасықтар жинағы – 20000 теңге, барлығы 616000 (алты жүз он алты мың) теңгенің мүлкі заттай немесе ақшалай құны, сот шығындары - төленген мемлекеттік баж 6160 (алты мың бір жүз алпыс) теңге және адвокаттың заң көмегіне төленген шығыны - 30000 (отыз мың) теңге өндірілсін.

 Шешімге наразы жақтар шешімнің көшірмесін алған соң 15 күн ішінде Жамбыл облыстық сотының азаматтық жәек әкімшілік істер жөніндегі апелляциялық сот алқасына Тұрар Рысқұлов аудандық соты арқылы шағым беруге немесе наразылық келтіруге ерікті.

Төрағалық етуші судья С.Ш.Қалқабаев

Көшірмесі дұрыс

Судья С.Ш.Қалқабаев

 АНЫҚТАМА:

 Шешім заңды күшіне « » 2015 жылы енді.

 Шешімнің түпнұсқасы №201054 бланкіде жасалды.

 Судья С.Ш.Қалқабаев